དྲག་ཆར་མུ་མཐུད་བབ་ཀྱི་ཡོད་པས་རྐ་ཆུ་དང་རྨེ་ཆུ་ཆེན་པོ་རྒྱས་ནས་ཆུ་ལོག་བྱུང་དང་འབྱུང་བཞིན་ཡོད་སྟབས།ཉེ་འགྲམ་གྱི་གྲོང་ཚོ་དང་འབྲོག་སྡེ་རྣམས་ལ་སེམས་འཚབ་ཆེན་པོ་ཡོང་བཞིན་འདུགཁྱུང་མཆུའི་འབྲོག་པ་གསང་བདག་གིས་རྐ་ཆུའི་ཉེ་འགྲམ་དུ་སྦྲ་གུར་ཕུབ་སྟེ་ཚོང་ཁང་ཞིག་སྒོ་ཕྱེས་ཡོད་པ་དང་།མདང་དགོང་མཚན་གུང་ཞིག་ལ་སྦྲ་གུར་ནང་ཆུ་ལོག་བྱུང་སྟེ་གློ་བུར་དུ་གཉིད་སད་པ་དང་།དེ་མ་ཐག་རྨོ་ལགས་འཁྲིད་ནས་ཕར་ཕྱོགས་ཀྱི་རི་ངོས་སུ་བྲོས་ཕྱིན་སྐོར་དང་།ཞོགས་པ་ནམ་ལངས་དུས་སྦྲ་གུར་ཆུས་ནུབ་ནས་ཚོང་རྫས་མང་ཆེ་བ་འཕྲོ་བརླག་ཏུ་ཕྱིན་ཡོད་པ་དང་།ཉེ་འགྲམ་གྱི་འབྲོག་ཁྱིམ་འགའ་ཤས་ལ་ཅ་དངོས་རྩ་ཆེན་མང་པོ་ཆུས་འཁུར་བ་དང་འཕྲོ་བརླག་ཏུ་ཕྱིན་ཡོད་སྟབས།ཁོའི་ཚོང་རྫས་ཙག་ཙིག་འཕྲོ་བརླག་ཏུ་ཕྱིན་པ་དེ་གྱོང་གུད་ཆུང་ཆུང་ཡིན་ལུགས་བརྗོད་བྱུང་།